laion/Wikipedia-Exotic huggingface dataset:
Djibril Sow

Mohameth Djibril Ibrahima Sow (sündinud 6. veebruaril 1997 Zürichis) on Šveitsi jalgpallur, kes mängib poolkaitsjana Hispaania kõrgliiga klubis Sevilla ja Šveitsi jalgpallikoondises. Ta alustas klubikarjääri kodulinna klubis FC Zürich, mille noorteakadeemiaga liitus ta 2008. aastal. Zürichi põhimeeskonnas ta liigadebüüti ei teinud. Aastatel 2015–2017 kuulus ta Saksamaa klubisse Mönchengladbachi Borussia, mängides kahe hooaja jooksul põhiliselt klubi reservmeeskonnas. Ainsal korral mängis ta Borussia põhimeeskonnas Saksamaa kõrgliigas 29. aprillil 2017 mängus Mainz 05 vastu. 2017. aasta juunis sõlmis ta nelja-aastase lepingu Šveitsi kõrgliigaklubiga Young Boys. Seal mängis ta kaks hooaega ning tuli mõlemal hooajal klubiga Šveitsi meistriks. 2019. aasta juunis sõlmis ta viieaastase lepingu Frankfurdi Eintrachtiga. Suvel 2023 liitus ta ligi 10 miljoni euro eest Sevillaga. Šveitsi jalgpallikoondises debüteeris ta 8. septembril 2018 UEFA Rahvuste Liiga mängus Islandi vastu. Ta kuulus Šveitsi koondisse 2021. aasta Euroopa meistrivõistlustel. Sow on Senegali päritolu. Young Boys Šveitsi Super League: 2017–18, 2018–19 Eintracht Frankfurt UEFA Euroopa Liiga: 2021–22 "Lyon s’intéresse au jeune Djibril Sow, d’origine sénégalaise". footempo.com. 2.4.2019. Vaadatud 3.6.2022
Carl Starfelt

Carl Anders Theodor Starfelt (sündinud 1. juunil 1995 Stockholmis) on Rootsi jalgpallur, kes mängib keskkaitsjana Hispaania kõrgliigaklubis Celta de Vigo ja Rootsi jalgpallikoondises. Ta alustas klubikarjääri IF Brommapojkarnas, debüteerides Rootsi kõrgliigas 2014. aastal. Aastatel 2018–2019 mängis ta Rootsi kõrgliigaklubis IFK Göteborg. 2019. aasta juulis sõlmis ta nelja-aastase lepingu Venemaa kõrgliigaklubiga Kaasani Rubin, kuid mängis seal vaid kaks hooaega. 2021. aasta juulis sõlmis ta nelja-aastase lepingu Šotimaa kõrgliigaklubiga Celtic. Hooaegadel 2021/22 ja 2022/23 tuli ta klubiga Šotimaa meistriks. Hooajal 2022/23 valiti Starfelt lisaks Šotimaa kõrgliiga hooaja sümboolsesse koosseisu. 2023. aasta augustis sõlmis ta kaheaastase lepingu Hispaania kõrgliigaklubiga Celta de Vigo. Rootsi jalgpallikoondises debüteeris Starfelt 8. oktoobril 2020 sõprusmängus Venemaa vastu. Celtic Scottish Premiership: 2021–22, 2022–23 Scottish Cup: 2022–23 Scottish League Cup: 2021–22, 2022–23 "Carl Starfelt signs for Celtic as Ange Postecoglou lands Rubin Kazan defender on four-year deal". dailyrecord.co.uk. 21.7.2021. Vaadatud 3.6.2022 https://www.transfermarkt.com/carl-starfelt/profil/spieler/258987 (vaadatud 3.1.2024)
Victor Nelsson

Victor Enok Nelsson (sündinud 14. oktoobril 1998 Hornbækis) on Taani jalgpallur, kes mängib keskkaitsjana Türgi kõrgliigaklubis Galatasaray ja Taani jalgpallikoondises. Ta alustas klubikarjääri FC Nordsjællandis. Taani kõrgliigas tegi ta debüüdi 2016. aasta septembris. Aastatel 2019–2021 mängis ta Taani kõrgliigaklubis København. 2021. aasta augustis liitus ta Galatasarayga. Taani jalgpallikoondises debüteeris Nelsson 11. novembril 2020 sõprusmängus Rootsi vastu. https://int.soccerway.com/players/victor-nelsson/452435/ (vaadatud 3.6.2022) https://www.national-football-teams.com/player/80300/Victor_Nelsson.html (vaadatud 3.6.2022)
Tankivägede Sõjaväeinstituut

Tankivägede Sõjaväeinstituut (ukraina keeles Військовий інститут танкових військ) on sõjaline õppeasutus Ukrainas, Harkivi Polütehnilise Instituudis. 2019. aastal toimus esimene naissoost õppijate vastuvõtt. Üksus osales 2022. aastal Harkivi lahingus. 2020. aastal kasutas instituut väljaõppes BTR-4, BTR-3-e ja BMP-1-e. 2020. aasta seisuga oli õppevahendina kasutuses T-84U. Tankivägede Kool УКАЗ ПРЕЗИДЕНТА УКРАЇНИ №377/2022 Про присвоєння військового звання. Присвоїти військове звання бригадного генерала полковнику СЕРПУХОВУ Олександру Васильовичу — начальнику Військового інституту танкових військ Національного технічного університету «Харківський політехнічний інститут», 28.05.2022 Військовий інститут танкових військ ХПІ Віталій Саранцев. Уперше до танкового інституту вступили дівчата 25.07.2019 (vaadatud: 22.06.2022) Оборонцям Харкова передали матеріально-технічну допомогу (vaadatud: 11.03.2023) Курсанти відпрацювали заняття з тактики (vaadatud: 05.07.2023) Т-84У відправили до танкового інституту (vaadatud: 08.01.2023) Курсанти-танкісти НТУ "ХПІ" почали освоєння модернізованих танків Т-84У (фото та відео) (vaadatud: 08.01.2023)
Târgu Jiu

Târgu Jiu on linn Rumeenias, Gorji maakonna halduskeskus. Linn asub ajaloolises Olteenia piirkonnas Jiu jõe ääres. Târgu Jiud on esmamainitud 1406. aastal. Târgu Jiud on ürikutes esimest korda linnaks nimetatud 1597. aastal. Linnas asub 1938. aastal valminud Constantin Brâncuși skulptuuriansambel, mis on pühendatud Esimeses maailmasõjas hukkunud rumeenlastele. Forbach, Prantsusmaa Lauchhammer, Saksamaa Noci, Itaalia Pendik, Türgi Jambol, Bulgaaria Planul local de dezvoltare durabilã a municipiului Târgu JiuPlanul local de dezvoltare durabilã a municipiului Târgu Jiu, vaadatud 7.06.2013. 2021 Romanian census National Centre for Information and Tourism Promotion Târgu Jiu Târgu Jiu Info Sculptural Ensemble The History of Art
Ivan Wallin

Ivan Emanuel Wallin (22. jaanuar 1883 – 6. märts 1969) oli bioloog, kes töötas Ameerika Ühendriikides. Tema vanemad olid pärit Skandinaaviast. Ta oli esimesi, kes detailselt põhjendas, et mitokondrid on varasemad bakterid, s.t ta oli endosümbioosi teooria varaseid arendajaid. Ta võttis kasutusele prototaksise mõiste, mis tähistab organismi esmast valikulist toimimist keskkonna suhtes. Wallin, Ivan E. 1923. Symbionticism and prototaxis, two fundamental biological principles. The Anatomical Record 26(1): 65–73. Wallin, Ivan E. 1927. Symbionticism and the Origin of Species. Baltimore: Williams & Wilkins Company. taksis
Nikanor Stageirast

Nikanor Stageirast (vanakreeka Νικάνωρ Nikánōr; 4. sajand eKr) oli kreeklane, Aristotelesese lähikondlane või vähemalt kaaskodanik. Nikanor oli koos hiljem Aleksander Suurena tuntud Makedoonia kroonprintsiga Aristotelese õpilane Miezas. Aristoteles määras ta oma testamendis väimeheks ja oma poja eestkostjaks. Nikanor osales Aleksandri sõjaretkedes. Aasta 324 eKr keskel oli Nikanor koos Aleksandriga, kes saatis ta Olümpiasse, et ta loeks seal ette Aleksandri pagendatute dekreedile pagendatute tagasikutsumise kohta ning jumaliku andami maksmise kohta. See ülesanne sai ruttu teatavaks ja Demosthenes läks Olümpiasse, et pidada Nikanoriga läbirääkimisi dekreedi mõjude üle Ateenaga. Tulemusena lubati Ateenale saata Aleksandrile saadikuid. Tõenäoliselt kuulutas Nikanor ka teisi Aleksandri korraldusi. Pole selge, kas Nikanor oli identne Nikanoriga (suri 317 eKr), kes oli teise diadohhide sõja ajal alates 319. aastast eKr Kassandrose alamana Ateena kindluse Munychia komandant ja laevastikukomandör. Waldemar Heckel, A. B. Bosworth ja Werner Huß välistavad selle. Carlo Natali peab neid identseks. Võib-olla koostas Nikanor Stageirast Aleksander Suure biograafia (Fragmente der griechischen Historiker 146). Diogenes Laertios 5,1,9; 5,12 Diodoros 17,109,1; 18,8 3–4 Curtius Rufus 10,2 Werner Huß, Ägypten in hellenistischer Zeit 332–30 v. Chr, C. H. Beck: München 2001, lk 132, märkus 280, ISBN = 3-406-47154-4. Natali 2013: 13. Helmut Berve. Das Alexanderreich auf prosopographischer Grundlage, kd 2, Prosopographie, München 1926, (Νικάνωρ: Nr. 557). A. B. Bosworth. A New Macedonian Prince. – The Classical Quarterly, New Series, kd 44, 1994, lk 57–65. Waldemar Heckel. Who's Who in the Age of Alexander the Great. Prosopography of Alexander's Empire, Blackwell: Oxford 2006, lk 177, ISBN 978-1-4051-1210-9. Carlo Natali. Aristotle: His Life and School, D. S. Hutchinson (toim), Princeton: Princeton University Press 2013.
Bârlad

Bârlad on linn Rumeenias Vaslui maakonnas. Linn asub ajaloolises Moldova piirkonnas Bârladi jõe ääres, maakonnakeskusest Vasluist ligikaudu 46 km lõunas. Bârladi on esmamainitud 1401. aastal, kuid asula oli olemas juba varem. Bârladis on sündinud Rumeenia riigitegelane Alexandru Ioan Cuza (1820–1873) ja Rumeenia kommunistlik partei ja -riigitegelane Gheorghe Gheorghiu-Dej (1901–1965). Vergèze, Prantsusmaa Konya, Türgi Pages from political history of the medieval town of Bârlad Central and Eastern European Online Library Alexandru Ioan Cuza Turism Bârlad Casa memorială "Gheorghe Gheorghiu-Dej" Turism Bârlad
Nikanor

Nikanor (Νικάνωρ 'võitja') on olnud mitme tuntud inimese nimi: Nikanor Stageirast Nikanor (suri 317 eKr), Kassandrose väejuht Nikanor, Ptolemaios I väejuht Nikanor (suri 161 eKr), Seleukiidide riigi väejuht ...
Mediaș

Mediaș (ungari keeles Medgyes, saksa keeles Mediasch) on linn Rumeenias Transilvaanias Sibiu maakonnas. Linna haldusalasse kuulub üks küla: Ighișu Nou (Eibesdorf; Szászivánfalva). Mediași asutamise ajaks on peetud 1146. aastat, kuid esimene kindel dokumentaalne tõend asula olemasolu kohta on 1267. aastast. 12. ja 13. sajandil tõid Ungari kuningad piirkonda saksi ümberasujaid, neile anti mitmeid privileege. Mediași on ürikutes esimest korda linnaks nimetatud 1359. aastal. 2011. aasta rahvaloenduse andmetel oli Mediași elanikest rumeenlasi 83,2%, ungarlasi 10,2%, mustlasi 4,3% ja sakslasi 1,6%. Cricova, Moldova Dąbrowa Górnicza, Poola De Fryske Marren, Holland Mineral Wells, Ameerika Ühendriigid Sopron, Ungari The history of Mediaș Visit Mediaș
Trostjanetsi lahing

Trostjanetsi lahing (ukraina keeles Бої за Тростянець) oli 24. veebruarist kuni 25. märtsini 2022 toimunud Vene-Ukraina sõja lahing Trostjanetsis ja selle ümbruses. Lahing lõppes Ukraina võidu ja Trostjanetsi vabastamisega. 26. märtsil 2022 teatas Ukraina 93. brigaad, et linn on Vene vägedest vabastatud. Sõjategevuses kannatada saanud hoone Purustatud Vene sõjatehnika Trostjanetsi lähedal 2022. aasta märtsis Ohtõrka lahing П'ятий тиждень повномасштабної війни Росії проти України: що відбувається на Сумщині. Онлайн (vaadatud: 01.08.2022) «Нарешті Тростянець звільнено» від військ РФ – Живицький (vaadatud: 04.06.2022) 93-тя бригада ЗСУ звільнила місто Тростянець, погнавши Кантемировську дивізію. ФОТО (vaadatud: 08.07.2023)
35. ühendarmee

35. ühendarmee (vene keeles 35-я общевойсковая Краснознамённая армия) on Venemaa maaväe väliarmee. Armee formeeriti esmalt Teise maailmasõja ajal 1941. aasta juulis Kaug-Ida rindel 18. laskurkorpuses ning koosnes toona 35., 66. ja 78. laskurdiviisist, lisaks 109. kindlustatud rajoonist ja teistest väiksematest jala- ja suurtükiväeosadest. Enamiku sõjast veetis armee Primorje krais, valvates Nõukogude Liidu piiri Hiinaga, osaledes seejärel 1945. aasta augustis alanud NSVL-i vägede sissetungis Mandžuuriasse. Vahetult enne sõja lõppu, 1. oktoobril 1945, saadeti armee laiali. See reformeeriti ühendarmeena senisest 29. armeekorpusest Amuuri oblastis Belogorskis 1969. aastate teisel poolel, täpsemalt 1969. aasta juunis, seoses Hiina-Nõukogude tüliga. 2010. aastal arvati armee Ida sõjaväeringkonna koosseisu. 38. üksik kaardiväe motolaskurbrigaad (Jekaterinoslavka) 64. üksik motolaskurbrigaad (Knjaze Volkonskoje) 69. üksik kattebrigaad (Babstovo) 107. raketibrigaad (Birobidžan) 165. suurtükibrigaad (Nikolskoje) 71. õhutõrjeraketibrigaad (Belogorsk)
Rodafnídia

Rodafnídia (kreeka Ροδαφνίδια (kesksoo mitmus)) on arheoloogiline leiukoht Kreekas Lesbose saarel Lisvóri küla lähedal. Sealt on leitud Kreeka vanimad artefaktid. Saare varajane asustamine leidis nähtavasti aset ühel või mitmel jäävaheajal, sest veetaseme alanemisest 50 m võrra piisab, et teha sellest saarest Väike-Aasia poolsaar. Avamaa-ala pindala on 4 ha. Lõviosa artefaktidest peitus künkal, mille lõuna- ja läänenõlv on päris järsud ja teised nõlvad, eriti põhjanõlv, on lauged. Tänapäeval on seal õlipuusalud. Tööriistad ja nende eelastmed olid ränikivist ja andesiidist, ainuüksi 2012. aastal leiti neid 705 tükki. Kõige vanemad esemed dateeriti 258 000 ± 48 000 aasta vanuseks. Tööriistade tehnoloogia viitab aga veel vanemale ajale, mis on võrreldav Kaletepe Deresi 3 leiukohaga või koguni Olduvai kultuuriga. Vangelis Tourloukis, Katerina Harvati. The Palaeolithic record of Greece: A synthesis of the evidence and a research agenda for the future. – Quaternary International, 9. veebruar 2017, lk 1–18, siin lk 2–4. (academia.edu). Χ. Β. Χαρίσης, P. Durand, Μ. Αξιώτης, Τ. Β. Χαρίσης. Ίχνη παλαιολιθικής εγκατάστασης στη Λέσβο. – Αρχαιολογία και Τέχνες, 2000, 76, lk 83–87. Nena Galanidou, James Cole, Giorgos Iliopoulos, John McNabb. East meets West: the Middle Pleistocene site of Rodafnidia on Lesvos, Greece. – Antiquity, 2013, 87. Nena Galanidou (Νένα Γαλανίδου).Αναζητώντας τους πρώτους κατοίκους του Αιγαίου: Η παλαιολιθική ανασκαφή στα Ροδαφνίδια Λισβορίου Λέσβου. – Magdalini Alvanou (Μαγδαλήνη Αλβανού) (toim). Νησιωτικές Ταυτότητες. Η συμβολή της Γενικής Γραμματείας Αιγαίου και Νησιωτικής Πολιτικής στην έρευνα και ανάδειξη του πολιτισμού του Αρχιπελάγους, Mytilini 2013, lk 15–17. Nena Galanidou, Constantin Athanassas, James Cole, Giorgos Iliopoulos, Athanasios Katerinopoulos, Andreas Magganas, John McNabb. The Acheulian Site at Rodafnidia, Lisvori, on Lesbos, Greece: 2010–2012, – Katerina Harvati, Mirjana Roksandic (toim). Paleoanthropology of the Balkans and Anatolia, Springer, 2016, lk 119–138. (academia.edu). Rodafnidia, Lesvos, Greece; Excavation and discoveries from a Lower Paleolithic site, novoscriptorium.com
Coco Gauff

Cori Gauff (sageli Coco Gauff; sündinud 13. märtsil 2004) on Ameerika Ühendriikide elukutseline tennisist. Ta on maailma naiste tenniseliidu (WTA) hinnangul noorim mängija, kes on WTA edetabelis 100 parema hulgas ja tema karjääri kõrgeim koht maailma edetabelis on üksikmängus 15. koht (4. aprillil 2022) ja 10. paarismängus (28. veebruaril 2022). Oma esimese WTA turniiri võidu sai ta 2019. aasta Linz Openil 15-aastaselt, millega oli WTA Touri noorim turniirivõitja üksikmängus alates 2004. aastast. Ta on võitnud neli WTA turniiri paarismängus, millest kolm on Caty McNally partner. Gauff tõusis esile pärast edukat valikmängude läbimist võiduga Venus Williamsi üle 2019. aasta Wimbledoni avavoorus. 2021. aastal jõudis ta USA lahtistel meistrivõistlustel naispaarismängus oma esimese suure finaalini ja 2022. aastal Prantsusmaa lahtistel üksikmängus esimesse finaali, kus tal tuli tunnistada Iga Świąteki paremust 6:1, 6:3. Coco Gauff Women's Tennis Associationi kodulehel Coco Gauff Rahvusvaheline Tenniseföderatsiooni kodulehel
RPG-30

RPG-30 Krjuk (vene keeles РПГ-30 «Крюк») on Venemaal valmistatud tankitõrjegranaadiheitja GRAU indeks 7P53.
Tähetuul

Tähetuul (inglise keeles stellar wind) on gaasivool, mis koosneb peamiselt kõrge energiatasemega elektronidest ja prootonitest. Tähetuul pärineb tähe atmosfääri väliskihtidelt ja on eri tähtedel eri tüüpi. Tähetuule kiirus võib olla vahemikus 20–2000 m/s, meie Päikese puhul on maksimaalseks gaasivoolu kiiruseks 700 m/s. Tähtede väliskihid koosnevad pidevalt paisuvast plasmast, mis on väga kõrge temperatuuriga ja tugeva magnetlaenguga. Paisumise tagajärjel ei hoia tähe gravitatsiooniväli enam tugevalt laetud osakesi kinni ning tähe magnetväli suunab need universumi. Tähetuule olemust, näiteks kiirust ja energiataset mõjutavad tähe mass, heledus ja raadius. Kui täht on jõudnud peajadast välja (heeliumi süntees tuumas lõppeb), kaotab täht suure osa oma massist aeglaste tuulte kujul (ligikaudu 10 km/s). Massiivsed O- ja B-tüüpi tähed kaotavad massi vähem, kuid tähetuul on väga suure kiirusega (kuni 2000 km/s). Väiksema massiga tähtede tekitatud tuul ei avalda tähe arengule eriti suurt mõju. Massiivsed tähed võivad peajadasse kuulumise jooksul kaotada ligi 50% oma massist, mille mõju ilmneb kõige tugevamalt tähe elutsükli lõpus. Tugevatel tuultel võib olla ka vastupidine mõju: need võivad tekitada ümbritsevate gaasipilvede kokku vajumisi. mis võib viia uute tähtede tekkimiseni, või vastupidi – hajutada pilved nii, et uue tähe tekkimise võimalus väheneb drastiliselt. Tähetuul võib mõjutada ka maailmaruumi. Üks näide sellest on Orioni udukogu ja tähe LL Orioni põrkumine, mille tagajärjel tekib vibukujuline lööklaine. Tähetuul on ka virmaliste tekkimise põhjus. Tähetuul on vajalik universumi keemiliseks evolutsiooniks. Gaasivool, mis tähest eraldub, on oluline uute tähtede tekkimiseks, andes universumile selleks vajalikku energiat ning töödeldud plutooniumi, tooriumi ja uraani. Tähetuuled võimaldavad teha kvantitatiivseid spektroskoopilisi uuringuid. Nende abil saab infot kaugetes galaktikates asuvate tähtede kohta ja kirjeldada meie galaktika tähtede sündi. Centre for Astrophysics and Supercomputing. (n.d). Stellar Winds. https://astronomy.swin.edu.au/cosmos/s/stellar+winds National Aeronautics and Space Administration. (n. d.). Space Technology 5. https://www.jpl.nasa.gov/nmp/st5/SCIENCE/solarwind.html Castor, J. I., Abbott, D. C., & Klein, R. I. (1975). Radiation-driven winds in Of stars. The Astrophysical Journal, 195, 157. https://doi.org/10.1086/153315 European Space Agency. (n.d.). Massive stellar winds are made of tiny pieces. https://www.esa.int/Science_Exploration/Space_Science/Massive_stellar_winds_are_made_of_tiny_pieces https://www.jpl.nasa.gov. (s.a.). Orion Nebula and Bow Shock. NASA Jet Propulsion Laboratory (JPL). https://www.jpl.nasa.gov/images/pia04227-orion-nebula-and-bow-shock Kudritzki, R.-P., & Puls, J. (2000). Winds from Hot Stars. Annual Review of Astronomy and Astrophysics, 38(1), 613–666. https://doi.org/10.1146/annurev.astro.38.1.613
Vașcău

Vașcău (ungari keeles Vaskoh) on linn Rumeenias Bihori maakonnas. Linn asub ajaloolises Krisaania piirkonnas. Linna haldusalasse kuulub viis küla: Câmp (Vaskohmező), Câmp-Moți, Colești (Kolafalva), Vărzarii de Jos (Alsófüves) ja Vărzarii de Sus (Felsőfüves). Asulat on esmamainitud 1552. aastal. Vașcău sai linnaõigused 1956. aastal. 2011. aasta rahvaloenduse andmetel oli Vașcău elanikest rumeenlasi 94,9%, mustlasi 2,89% ja teistest rahvustest inimesi 0,9%. 1,29% elanike rahvus oli teadmata. 2021 Romanian census Brief History National Centre for Information and Tourism Promotion Vașcău
Ohtu tee

Ohtu tee on tänav Keila linnas. Algselt sai Ohtu tee oma alguse Haapsalu maanteelt ja viis raudtee veetorni juurest otse üle raudtee. Kuid kui 1930. aastate lõpus sõitis teehöövel manööverdavale vedurile ette ja höövlijuht hukkus, siis raudteeülesõit suleti. Ohtu tee nimi aga säilis. Selle lõunapoolsele ühele osale anti Linnamäe tee nimetus. "Keila tänavanimedest". Keila Leht, nr. 37. 16. oktoober 2015.
Slănic Moldova

Slănic Moldova (varem Băile Slănic, ungari keeles Szlanikfürdő) on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 54 km edelas. Linna haldusalasse kuulub kaks küla: Cerdac ja Cireșoaia. Slănic Moldova on kuurortlinn, mis paikneb Ida-Karpaatides Slănici orus 530 meetri kõrgusel merepinnast. Asulat on ürikutes esmamainitud 17. sajandil. Tervistavate omadustega mineraalveeallikad avastati 1801. aastal. 2021 Romanian census Ramona Ciortescu:Slanic Spa Resort, The Pearl Of Moldavia Romania Journal, 9. november 2015
Ghimbav

Ghimbav (saksa keeles Weidenbach, ungari keeles Vidombák) on linn Rumeenias Transilvaanias Brașovi maakonnas. Ghimbav asub Brașovi kesklinnast ligikaudu 7 km lääneloodes. Ghimbavi on esmamainitud sakside asulana 1342. aastal. Linnaõigused sai Ghimbav 23. detsembril 2002. Ghimbavis asub ettevõte Industria Aeronautică Română, kus toodetakse helikoptereid ja väikelennukeid. Ghimbavi rajatakse Brașovi-Ghimbavi rahvusvaheline lennujaam, mis avati 2023. aasta juunis. Ghimbav: History and Modernity Inside Brașov Ghimbav România Geografică Aeroportul Internațional Brașov Brașov Airport
Metafüüsika 14

"Metafüüsika" 14. raamat ehk "Metafüüsika" raamat N on Aristotelese teose "Metafüüsika" neljateistkümnes raamat. Julia Annas. Metaphysics Books M and N, tõlgitud kommentaariga, Oxford: Oxford University Press 1988.
Botany Bay

Botany Bay on laht Tasmani meres Sydney lõunarannikul Austraalia idaranniku lähedal. Botany Bay läbimõõt on umbes kaheksa kilomeetrit ja selle suue on umbes poolteist kilomeetrit lai. Lahe pindala on 39,6 km2 ja keskmine sügavus 11,4 meetrit. Lahte suubuvad Georgesi ja Cooksi jõgi. Lahe ääres asub Sydney linn ja põhjakaldal paikneb Sydney lennujaam. Lahte merest eraldaval poolsaarel asub Kamay Botany Bay rahvuspark. Botany Bay kaldaid on tuhandeid aastaid asustanud Tharawali ja Eora rahvad. 29. aprillil 1770 maabus Botany Bays James Cooki ekspeditsioon. Algul nimetas Cook lahe astelraide sadamaks – Stingrays Harbour, kuid kuna tema meeskonda kuulunud teadlased kogusid sealt suure koguse taimenäidiseid, nimetas Cook lahe hilisemates laeva logikirjetes ümber botaanika laheks – Botany Bay. Hiljem sai Botany Bayst Briti karistuskoloonia. "Botany Bay". NSW Goverment. Vaadatud 5. juuni 2022. "Kamay Botany Bay National Park". Sydney.com. Vaadatud 5. juuni 2022. "Settling on a name". National Museum Australia. Vaadatud 5. juuni 2022.
Ulsi Manja

Ulsi Manja (sündinud 5. oktoobril 1973) on Albaania jurist ja poliitik (Albaania Sotsialistlik Partei). Ulsi Manja lõpetas Tirana Ülikooli õigusteaduskonna 1996. aastal. Hiljem sooritas ta advokaadieksami ja omandas doktorikraadi kriminaalõiguse alal. Ülikooli lõpetamise järel töötas ta kohtunikuabina, prokurörina ja advokaadina mitmel pool Albaanias. Lisaks on ta olnud kriminaalõiguse ja kriminaalmenetluse professor Shkodëri "Luigj Gurakuqi" ülikoolis ja veel kahes Tirana ülikoolis. Alates 2013. aastast oli ta Albaania parlamendi liige. Parlamendis oli ta ka õiguskomisjoni esimees. Alates 18. septembrist 2021 on Ulsi Manja Albaania justiitsminister. Ulsi Manja : Minister of Justice Albanian Government Arlinda Gjonaj:Qeveria Rama 3 betohet në Presidencë Agencija Telegrafike Shqiptare, 18. september 2021
Tähe tänav (Keila)

Tähe tänav on tänav Keila linnas. 1919. aasta maareformiga, millega mõisa maad anti üle vallale, loodi raudteest lõuna poole asuvad Ohtu tee ja Jõe, Aia ning Tähe tänavad. 1920. aastal oli tänava nimeks Sõja tänav, mis anti 1918. aastal seal toimunud Keila lahingu järgi. Nõukogude perioodil nimetati tänav ümber Tisleri tänavaks ning Eesti taasiseseisvumisel sai tänav omale praeguse Tähe nime. Tänava nimi on antud endisele alevivanemale ja Keila esimesele linnapeale Johannes Tähele. "7. Punarevolutsionäär Alice Tisler, maailmasõjad ja küüditamised". Keila Leht. 7. detsember 2018. "Keila tänavanimedest". Keila Leht, nr. 37. 16. oktoober 2015.
Jõe tänav (Keila)

Jõe tänav on tänav Keila linnas, mis kulgeb linna lõunaosas paralleelselt raudteega. 1919. aasta maareformiga, millega mõisa maad anti üle vallale, loodi raudteest lõuna poole asuvad Ohtu tee ning Jõe, Aia ja Tähe tänav. Jõe tänav on üks Keila pikemaid tänavaid, selle pikkus on 1,95 km.